

**ข่าวประชาสัมพันธ์**

**กรุงไทยร่วมขบวนพาเหรด** “**Love Pride Parade, Bangkok 2025”** **ดึงมาสคอต “น้องวายุ” สร้างสีสัน สนับสนุนความหลากหลายและเท่าเทียม**

**ธนาคารกรุงไทย** ร่วมสร้างสีสันในงาน “**Love Pride Parade, Bangkok 2025**” กับขบวนพาเหรดสีรุ้ง
ที่ยิ่งใหญ่และยาวที่สุดในเอเชีย ภายใต้คอนเซปต์ “Spectrum Forward : Power of Creation” จัดขึ้นใจกลางกรุงเทพฯ โดย**คณะผู้บริหาร พนักงานธนาคาร และ มาสคอต น้องวายุ** แต่งกายสีสันสดใส
ร่วมโบกสะบัดธงสีรุ้งในขบวนพาเหรด ที่เคลื่อนจากสนามศุภชลาศัยสู่ถนนสุขุมวิท ระยะทางกว่า 6 กิโลเมตร
เพื่อส่งเสียงสนับสนุนความเท่าเทียมและยืนหยัดเคียงข้างความหลากหลายทุกรูปแบบ

ทั้งนี้ ธนาคารยังเปิดบูธกิจกรรมให้ผู้ร่วมงานร่วมสนุก ลุ้นรับของที่ระลึก พร้อมแนะนำผลิตภัณฑ์และบริการทางการเงินที่ตอบโจทย์ความต้องการลูกค้าทุกกลุ่มอย่างตรงจุด รองรับทุกความหลากหลายของชีวิต
ทั้ง**สินเชื่อบ้านกรุงไทย** ที่สนับสนุนกฎหมายสมรสเท่าเทียม เปิดโอกาสให้กู้บ้านในฝันร่วมกัน และ **สินเชื่อกรุงไทยบ้านแลกเงิน** ตอบโจทย์ลูกค้าที่ต้องการเงินก้อนใหญ่หลากหลายกลุ่ม ช่วยเปลี่ยนบ้านปลอดภาระเป็นเงินก้อน เสริมสภาพคล่องตามความจำเป็น

โดยธนาคารกรุงไทย ยึดมั่นในแนวทางการให้สินเชื่ออย่างรับผิดชอบและเป็นธรรม (Responsible Lending) ของธนาคารแห่งประเทศไทย พร้อมให้ความรู้ สร้างวินัยทางการเงิน กู้เท่าที่จำเป็นและชำระคืนไหว เพื่อเสริมสร้าง ภูมิคุ้มกันทางการเงิน สร้างความมั่นคงและอิสระทางการเงินอย่างยั่งยืน สินเชื่อกรุงไทยบ้านแลกเงิน อัตราดอกเบี้ยที่แท้จริงตลอดอายุสัญญาอยู่ระหว่าง 6.50%-7.98% ต่อปี (ณ วันที่ 1 ก.ค. 68) สินเชื่อบ้านกรุงไทย อัตราดอกเบี้ยที่แท้จริงตลอดอายุสัญญาอยู่ระหว่าง 5.13% - 5.17% ต่อปี (ณ วันที่ 1 ก.ค. 68) สมมติฐานการคำนวณมาจากอัตราดอกเบี้ย MLR = 6.75% ต่อปี (ณ วันที่ 15 พ.ค. 68) อัตราดอกเบี้ยลอยตัวสามารถเปลี่ยนแปลงเพิ่มขึ้นหรือลดลงได้ รายละเอียดการคำนวณเพิ่มเติมดูที่ www.krungthai.com เงื่อนไขและหลักเกณฑ์การพิจารณาสินเชื่อเป็นไปตามที่ธนาคารกำหนด

นอกจากนี้ ธนาคารได้ตกแต่งบริเวณหน้าอาคารสำนักงานใหญ่ นานาเหนือ ด้วยข้อความ “**Empowering Equality**” โดยมีพนักงานมาร่วมสร้างสีสัน โบกสะบัดธงสีรุ้ง ต้อนรับขบวนพาเหรด เพื่อขับเคลื่อนความเท่าเทียม ตอกย้ำสถาบันการเงินที่สร้างความเสมอภาค เคารพสิทธิมนุษยชน ดำเนินธุรกิจด้วยความโปร่งใส และสอดคล้องกับเป้าหมายการพัฒนาที่ยั่งยืนขององค์การสหประชาชาติ (SDGs) สอดคล้องกับวิสัยทัศน์ **“กรุงไทยเคียงข้างไทย สู่ความยั่งยืน”**

**ทีม Marketing Strategy**

**30 มิถุนายน 2568**